Bejaardes erg aangerand tydens De Wildt-plaasaanval | Maroela Media
Van der Merwe se buurvrou Rina Bester, het Woensdag aan Maroela Media gesê Hannes (80) is omstreeks 09:30 buite die huis deur drie gewapende mans oorval en met die stomp kant van 'n byl oor die kop geslaan. Hy is in die huis in gedwing waarna hy en sy vrou Annetjie (76) in die slaapkamer vasgebind is.
"Tannie Annetjie wou oor die noodradio hulp ontbied, maar is oor die kop geslaan waarna die radio uit die muur geruk en stukkend gegooi is," het Bester gesê. "Die aanvallers het die oom met 'n strykyster gemartel om sy kluis se sleutels in die hande te kry. Albei sy bobene is velaf gebrand."
Die rowers het die huis geplunder en met vuurwapens, ammunisie en ander waardevolle besittings gevlug.
"Hulle het oom Hannes se ou Mercedes Benz se bande stukkend gesteek voor hulle daar weg is, sodat hulle nie met die motor kon ry nie. Oom Hannes kon daarin slaag om homself los te wikkel en het na ons plaas toe geloop," het Bester bygevoeg.
Bester het gesê sy woon al nagenoeg 25 jaar lank langs die Van der Merwe-egpaar, en hulle is vir haar soos ouers.
Die egpaar is na die Mediclinic Brits geneem vir behandeling en hul toestand is na wat vasgestel kan word, bevredigend.
Brig. Thulani Ngubane, provinsiale polisiewoordvoerder, het Woensdag die aanval aan Maroela Media bevestig. "Die polisie ondersoek 'n saak van roof, aanranding met die doel om ernstig te beseer, en poging tot moord," het Ngubane gesê.
Baba L: 'Aanvaller verdien lewenslank'
Polisiehoë vas oor ammunisie
Goeiste, dit dryf mens na trane om te lees wat die oom en tannie moes deurmaak. Hoe kan hulle so wreed wees met ou mense. Hoop regtig die skok is nie te erg vir die 2 ou mensies nie. Hoop hulle vang die wetters.
Dis so wreed en barbaars, arme twee ou mense, hoop hulle oorleef die aanval. Al ooit gehoor van blankes wat bejaarde swartmense aanval en so martel! Hulle verdien die doodstraf.
Die vraag is – hoekom leef 2 ou mense alleen op n plaas – waar is die common sense, mense??? Leef julle in n feeverhaal?
Dit is hartseer om te sien waarna toe die land beweeg.Kan n mens nie net een dag wakker word en dink als was net n erge nagmerie nie.Ek voel baie jammer vir die arme mense .Om te dink ons kinders moet in die eens wonderlike land grootword .Die donker wolk wat aan die bo kant van Afrika oorbeweeg het is nou amptelik hier by ons .Die ergste van als is dat ons maar net kan staan en toe kyk hoe die wolk ons pragtige volk uitwis .Ek weet ons wil graag almal iets omtrent dit doen ,maar dis tyd dat… Lees meer »
Hi Vic, ek verstaan jou vraag, maar dalk het die ou mensies nie 'n ander opsie nie. Hulle lewensbloed is in daardie plaas, en kinders wil soms nie na hulle ouers kyk as hulle oud is nie.